KLASA: 320-01/23-01/75

URBROJ: 2140-06/7-23-4

Krapina, 07. prosinca 2023.

Na temelju članka 36. Zakona o poljoprivredi („Narodne novine“, br. 118/18, 42/20, 127/20, 52/21 i 152/22) i članka 17., stavka 1., alineja 6. Statuta Krapinsko-zagorske županije («Službeni glasnik Krapinsko-zagorske županije», br. 13/01., 5/06., 14/09., 11/13., 26/13., 13/18.,5/20.,10/21. i 15/21.-pročišćeni tekst), Županijska skupština Krapinsko-zagorske županije na 15. sjednici održanoj dana 07. prosinca 2023. godine donijela je

**O D L U K U**

**o mjerama razvoja poljoprivredne proizvodnje**

**Krapinsko-zagorske županije za razdoblje 2024.-2027. godine**

**Članak 1.**

Ovom Odlukom o mjerama razvoja poljoprivredne proizvodnje Krapinsko-zagorske županije za razdoblje 2024.-2027. godine utvrđuju se mjere po kojima će Krapinsko-zagorska županija dodjeljivati potpore kako slijedi:

**1) Potpora za povećanje poljoprivredne proizvodnje na području Krapinsko-zagorske županije**

**Cilj mjere** je povećanje kapaciteta poljoprivredne proizvodnje na poljoprivrednim gospodarstvima Krapinsko-zagorske županije kako bi se povećala njihova produktivnost i očuvala poljoprivredna proizvodnja.

**Korisnici** su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše proizvodnju primarnih poljoprivrednih proizvoda.

**Prihvatljive aktivnosti** za dodjelu potpore unutar ove mjere odnose se na:

1. kupnju rasplodnih domaćih životinja i/ili matičnih jata peradi, sjemena i sadnog materijala višegodišnjeg bilja,
2. građenje i/ili opremanje zatvorenih/zaštićenih prostora za uzgoj voća, povrća, cvijeća i gljiva,
3. kupnju ili zakup poljoprivrednog zemljišta,
4. podizanje novih i/ili restrukturiranje postojećih višegodišnjih nasada,
5. analiza poljoprivrednog zemljišta,
6. ograđivanje poljoprivrednih površina za uzgoj voća i povrća,
7. stjecanje potrebnih stručnih znanja i sposobnosti za obavljanje poljoprivredne proizvodnje i prerade proizvoda iz Priloga I.

Prihvatljive su aktivnosti koje su nastale nakon 01. siječnja tekuće godine.

**2) Potpora za povećanje ekološke poljoprivredne proizvodnje na području Krapinsko-zagorske županije**

**Cilj** **mjere** je povećanje kapaciteta ekološke poljoprivredne proizvodnje na poljoprivrednim gospodarstvima Krapinsko-zagorske županije.

**Korisnic**i upisani u Upisnik subjekata u ekološkoj proizvodnji, a njihove proizvodne jedinice su pod stručnim nadzorom ovlaštenog kontrolnog tijela odnosno upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše proizvodnju primarnih poljoprivrednih proizvoda.

**Prihvatljive aktivnosti** za dodjelu potpore unutar ove mjere odnose se na:

1. kupnju rasplodnih domaćih životinja i/ili matičnih jata peradi, sjemena i sadnog materijala višegodišnjeg bilja,
2. građenje i/ili opremanje zatvorenih/zaštićenih prostora za uzgoj voća, povrća, cvijeća i gljiva,
3. kupnju ili zakup poljoprivrednog zemljišta,
4. podizanje novih i/ili restrukturiranje postojećih višegodišnjih nasada,
5. analiza poljoprivrednog zemljišta,
6. ograđivanje poljoprivrednih površina za uzgoj voća i povrća,
7. stjecanje potrebnih stručnih znanja i sposobnosti za obavljanje poljoprivredne proizvodnje i prerade proizvoda iz Priloga I.

Prihvatljive su aktivnosti koje su nastale nakon 01. siječnja tekuće godine.

**3) Potpora za uzgoj zagorskog purana na području Krapinsko-zagorske županije**

**Cilj mjere** je povećanje broja zagorskih purana kao autohtone pasmine peradi na području Krapinsko-zagorske županije.

**Korisnic**i su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše proizvodnju primarnih poljoprivrednih proizvoda.

Korisnik mora biti uzgajivač zagorskog purana te mora imati upisane zagorske purane u Jedinstveni registar domaćih životinja (JRDŽ), a da bi ostvario potporu mora imati minimalno 100 kljunova novo izvaljanih purića upisanih u JRDŽ.

Korisnik koji je certificirani uzgajatelj zagorskog purana i nositelj potvrde o sukladnosti proizvoda sa Specifikacijom proizvoda „Zagorski puran“ za prethodnu godinu ima mogućnost ostvariti potporu za najviše 1000 kljunova novoizvaljenih purića upisanih u JRDŽ.

Korisnik mora posjedovati temeljem vlasništva ili zakupa minimalno 25m²/kljunu površine zemljišta za držanje i ispašu novo izvaljenih purića upisanih u JRDŽ.

Putem ove mjere dodjeljivati će se potpora po kljunu za novo izvaljene puriće upisane u JRDŽ na poljoprivrednom gospodarstvu.

Prihvatljive su aktivnosti koje su nastale nakon 01. siječnja tekuće godine.

**4) Potpora za poboljšanje uvjeta uzgoja zagorskog purana na području Krapinsko-**

**zagorske županije**

**Cilj mjere** je poboljšanje uvjeta uzgoja zagorskog purana kao autohtone pasmine peradi na području Krapinsko-zagorske županije.

**Korisnic**i su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše proizvodnju primarnih poljoprivrednih proizvoda.

Korisnik mora biti uzgajivač zagorskog purana te mora imati upisane zagorske purane u JRDŽ.

**Prihvatljive aktivnosti** za dodjelu potpore unutar ove mjere odnose se na:

1. kupnju opreme za valjenje malih purića,
2. kupnju materijala za ogradu za ograđivanje prostora u svrhu držanja zagorskog purana.

Prihvatljive su aktivnosti koje su nastale nakon 01. siječnja tekuće godine.

**5) Potpora za zaštitu višegodišnjih nasada od padalina na području Krapinsko-zagorske**

**županije**

**Cilj mjere** je smanjiti štete uslijed tuče u višegodišnjim nasadima na području Krapinsko-zagorske županije.

**Korisnic**i su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše proizvodnju primarnih poljoprivrednih proizvoda.

Korisnik mora imati višegodišnji nasad upisan u ARKOD.

**Prihvatljive aktivnosti** za dodjelu potpore unutar ove mjere odnose se na kupnju materijala i elemenata za postavljanje sustava za zaštitu od tuče.

Prihvatljive su aktivnosti koje su nastale nakon 01. siječnja tekuće godine.

**6)** **Potpora za očuvanje pčelinjeg fonda na području Krapinsko-zagorske županije**

**Cilj mjere** je očuvanje pčelinjeg fonda na području Krapinsko-zagorske zagorske županije.

**Korisnici** su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše proizvodnju primarnih poljoprivrednih proizvoda. Korisnik mora biti pčelar i imati evidentirane košnice u Evidenciji pčelara i pčelinjaka.

Putem ove mjere dodjeljivati će se potpora po košnici prijavljenoj u Godišnjoj dojavi broja pčelinjih zajednica koja se dostavlja udruzi.

Prihvatljive su aktivnosti koje su prijavljene u Godišnjoj dojavi broja pčelinjih zajednica za tekuću godinu.

**7) Potpora za ulaganje u modernizaciju i povećanje konkurentnosti poljoprivrednika u**

**preradi i stavljanju na tržište poljoprivrednih i prehrambenih proizvoda**

**Cilj** ove mjere je povećati i unaprediti poljoprivrednu proizvodnju na području Krapinsko-zagorske županije te omogućiti poljoprivrednim gospodarstvima konkurentnije trženje vlastitih poljoprivrednih proizvoda.

**Korisnic**i su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše preradu i/ili stavljanje na tržište jednog i/ili više poljoprivrednih proizvoda sa Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

**Prihvatljive aktivnosti** za dodjelu potpore unutar ove mjere odnose se na:

1. ulaganje u kupnju opreme za opremanje objekata za klanje zagorskog purana na gospodarstvima podrijetla,
2. ulaganje u kupnju rashladnih vitrina za trženje zagorskog purana,
3. ulaganje u kupnju automata za trženje poljoprivrednih proizvoda,
4. ulaganje u kupnju opreme:

* za doradu, preradu, pakiranje i skladištenje proizvoda ekološke poljoprivredne proizvodnje;
* za čuvanje i preradu mlijeka;
* za skladištenje ratarskog i industrijskog bilja za ishranu stoke;
* za preradu i doradu ratarskih kultura;
* za doradu, preradu, pakiranje i skladištenje voća;
* za doradu, preradu, pakiranje i skladištenje povrća i gljiva;
* za preradu i doradu ljekovitog bilja i cvijeća;
* za preradu grožđa, proizvodnju i čuvanje vina;

Korisnik koji ostvari pravo na potporu za kupnju opreme za opremanje objekata za klanje zagorskog purana dužan je provesti certifikaciju zagorskih purana u skladu sa zaštićenom oznakom zemljopisnog podrijetla na EU razini i specifikacijom proizvoda.

Ulaganje mora biti u skladu s poljoprivrednom proizvodnjom koja se vrši na gospodarstvu.

Prihvatljive su aktivnosti koje su nastale nakon 01. siječnja tekuće godine.

**8) Potpora za razvoj poljoprivredne proizvodnje i promociju poljoprivrednih proizvoda**

**na području Krapinsko-zagorske županije**

**Cilj** ove mjere je omogućiti poljoprivrednim gospodarstvima promociju njihovih poljoprivrednih proizvoda, povećanje prihoda te otvaranje novih kanala prodaje.

**Korisnic**i su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše preradu i/ili stavljanje na tržište jednog i/ili više poljoprivrednih proizvoda sa Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

**Prihvatljive aktivnosti** za dodjelu potpore unutar ove mjere odnose se na:

a) trošak kotizacije za sajam/izložbu,

b) trošak promocije u sajmenom katalogu,

c) trošak najma i uređenja izložbeno-prodajnog prostora,

d) trošak kotizacije i trošak slanja uzorka na međunarodna i svjetska ocjenjivanja,

e) trošak pripreme i tisaka etiketi, vizitki, promotivnih materijala, promotivnih letaka i brošura;

f) trošak pripreme i izrade bannera;

g) trošak izrade web-stranice;

h) trošak oglašavanja na društvenim mrežama, TV-u i radiostanicama,

i) trošak kupnje nacionalne staklenke za med.

Ulaganje mora biti u skladu s poljoprivrednom proizvodnjom koja se vrši na gospodarstvu.

Prihvatljive su aktivnosti koje su nastale nakon 01. siječnja tekuće godine.

**9) Potpora za pripremu projektne dokumentacije**

**Cilj** ove mjere je povećati broj korisnika koji će ostvariti potporu kroz intervencije Strateškog plana Zajedničke poljoprivredne politike 2023.-2027. godine i Nacionalnih programa.

**Korisnic**i su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše preradu i/ili stavljanje na tržište jednog i/ili više poljoprivrednih proizvoda sa Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

**Prihvatljive aktivnosti** unutar ove mjere odnose se na troškove pripreme projektne dokumentacije za prijavu projekata na natječaje za dodjelu potpore iz Strateškog plana Zajedničke poljoprivredne politike 2023.-2027. godine i Nacionalnih programa.

Sredstva će se dodjeljivati za projektnu dokumentaciju izrađenu za projekte koji će biti prijavljeni na natječaje za dodjelu potpore iz Strateškog plana Zajedničke poljoprivredne politike 2023.-2027. godine i Nacionalnih programa.

Projektna dokumentacija mora biti u skladu s poljoprivrednom proizvodnjom koja se vrši na

gospodarstvu.

Prihvatljive su aktivnosti koje su nastale nakon 01. siječnja tekuće godine.

**10) Potpora poljoprivrednim udrugama**

**Cilj** ove mjere je osnaživanje organizacija civilnog društva, poljoprivrednih udruga u provedbi njihovih programa i projekata.

**Korisnici** su udruge upisane u Registar udruga, imaju registrirano sjedište na području Krapinsko-zagorske županije i djeluju najmanje šest mjeseci u području u kojem su prijavile program/projekt.

**Prihvatljive aktivnosti unutar ove mjere odnose se na** dodjelu potpore za:

a) organiziranje i sudjelovanje na tečajevima i osposobljavanjima za bavljenje poljoprivrednom proizvodnjom, preradom te stavljanjem poljoprivrednih proizvoda na tržište;

b) posjet oglednim proizvođačima ili prerađivačima poljoprivrednih proizvoda koji u proizvodnji i preradi poljoprivrednih proizvoda primjenjuju uspješne tehnologije i znanja s ciljem povećanja prinosa i kvalitete svojih proizvoda;

c) organizacija i sudjelovanje na izložbama i sajmovima;

d) registracija robnih marki;

e) promocija poljoprivrednih proizvoda.

Prihvatljive su aktivnosti koje su nastale nakon 01. siječnja tekuće godine.

**11) Potpora za povećanje stočarske proizvodnje na području Krapinsko-zagorske županije**

**Cilj mjere** je povećanje broja rasplodnih grla goveda na području Krapinsko-zagorske županije te očuvanje sela i održavanje poljoprivrednih površina.

**Korisnici** su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše proizvodnju primarnih poljoprivrednih proizvoda

**Prihvatljive aktivnosti** za dodjelu potpore unutar ove mjere odnose se na kupnju junica i rasplodnog bika mesnih pasmina i križanaca mesnih pasmina.

Korisnik mora nabaviti minimalno četiri grla od kojih jedno grlo može biti rasplodni bik. Maksimalan broj grla junica nije ograničen dok je nabava rasplodnog bika ograničena na jedno grlo. Korisnik mora kupiti junice minimalne starosti 12 mjeseci te nabaviti pasminu stoke rasplodnih grla mesnih pasmina i križanaca mesnih pasmina goveda koja može boraviti na otvorenom tokom cijele godine.

Prihvatljive su aktivnosti koje su nastale nakon 01. siječnja tekuće godine.

**12)**  **Potpora za kupnju loznih cijepova autohtonih sorata vinove loze za podizanje nasada autohtonih sorata vinove loze na području Krapinsko-zagorske županije**

**Cilj** mjere je podići što veći broj vinograda s tehnološki najistaknutijim autohtonim sortama vinove loze na području Krapinsko-zagorske županije koje su rezultat provedbe Znanstveno – stručnog projekta „Zaštita i revitalizacija autohtonih sorata vinove loze (*Vitis vinifera* L.) Hrvatskog zagorja”.

**Korisnici** su poljoprivrednici upisani u Upisnike u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše proizvodnju primarnih poljoprivrednih proizvoda.

**Prihvatljive** aktivnosti za dodjelu potpore unutar ove mjere odnose se na kupnju deklariranih loznih cijepova autohtonih sorata vinove loze, priprema tla i repromaterijal. Korisnik mora kupiti i posaditi minimalno 500 sadnica deklariranih loznih cijepova autohtonih sorata vinove loze slijedećih sorata.

Prihvatljive su aktivnosti koje su nastale nakon 01. siječnja tekuće godine.

**13) Potpora za sudjelovanje u sustavu ekološke poljoprivredne proizvodnje**

**Cilj** potpore je zadržavanje postojećih i povećanje broja ekoloških proizvođača.

**Korisnici** potpore su poljoprivredna gospodarstva upisana u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije, vrše proizvodnju primarnih poljoprivrednih proizvoda te su upisani u Upisnik subjekata u ekološkoj proizvodnji koji vodi Agencija za plaćanja u poljoprivredi, ribarstvu i ruralnom razvoju.

**Prihvatljive aktivnosti:**

Potpora će se dodijelit za troškove stručnog nadzora i sustava ocjenjivanja sukladnosti.

Prihvatljive su aktivnosti koje su nastale nakon 01. siječnja tekuće godine.

**14) Potpora za sudjelovanje u sustavima kvalitete**

**Cilj** ove mjere je potaknuti poljoprivredne proizvođače na sudjelovanje i zadržavanje u sustavima kvalitete što doprinosi povećanju vrijednosti proizvoda te štite proizvod s oznakom kvalitete od zlouporabe i imitacije.

**Korisnic**i su poljoprivrednici upisani u Upisnik poljoprivrednika i/ili Upisnik obiteljskih poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše preradu i/ili stavljanje na tržište jednog i/ili više poljoprivrednih proizvoda sa Popisa poljoprivrednih proizvoda obuhvaćenih Dodatkom I. Ugovora o EU, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

**Prihvatljive aktivnosti** za dodjelu potpore unutar ove mjere odnose se na troškove stručne kontrole i certifikacije ovlaštenog kontrolnog tijela

**Članak 2.**

Uvjeti i postupak ostvarivanja prava na potporu kao i korisnici po mjerama utvrditi će se pravilnicima koji će biti usklađeni s pravilima Europske unije o potporama male vrijednosti i nacionalnim zakonodavstvom, a koje donosi župan.

**Članak 3.**

Odluka stupa na snagu osmi dan od dana objave u „Službenom glasniku Krapinsko-zagorske županije“.

**PREDSJEDNIK**

**ŽUPANIJSKE SKUPŠTINE**

Zlatko Šorša

Dostaviti:

1. Upravni odjel za gospodarstvo, poljoprivredu, turizam,

promet i komunalnu infrastrukturu,

1. „Službeni glasnik Krapinsko-zagorske županije“, za objavu,
2. Za zbirku isprava,
3. Pismohrana.